Artistmanager Jan Fredrik Karlsen tok dette året over som musikkansvarlig for Melodi Grand Prix etter Vivi Stenberg. Karlsen fortalte at han bevisst ikke ville gå etter de største navnene, men heller ferske artister som «ikke er helt fullblods ennå». Artistene ble presentert under en pressekonferanse 19. januar 2016, og låtene ble sluppet 2. februar. Tross Karlsens strategi var det flere kjente navn i startfeltet, med Stage Dolls, Freddy Kalas og Agnete Johnsen som de mest kjente.